Na temelju članka 15. stavak 2. Zakona o javnoj nabavi („Narodne novine“ broj 120/16), članka 118. stavak 2. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10-ispravak, 90/11,5/12,16/12,86/12,126/12 i 94/13, 15/14, 07/17) i članka 29. Statuta Osnovne škole Ivana Gorana Kovačića, Zagreb, Mesićeva 35., Školski odbor na sjednici održanoj dana 24.4.2017. godine donosi

**PRAVILNIK**

**O PROVEDBI POSTUPKA JEDNOSTAVNE NABAVE**

1. **PREDMET NABAVE**

**Članak 1.**

U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, ovim se Pravilnikom uređuje postupak koji prethodi stvaranju ugovornog odnosa za nabavu roba, radova i/ili usluga procjenjene vrijednosti do 200.000,00 kuna za nabavu roba i usluga, odnosno 500.000,00 kuna za nabavu radova (u daljnjem tekstu: jednostavna nabava) za koje sukladno odredbama Zakona o javnoj nabavi ne postoji obveza provedbe postupka javne nabave.

Procijenjena vrijednost iz stavka 1. ovog Pravilnika izrađena je bez PDV-a.

U provedbi postupka nabave robe, radova i/ili usluga osim ovog Pravilnika, obvezno je primjenjivati i druge važeće zakonske i podzakonske akte, a koji se odnose na pojedini predmet nabave.

1. **PROVEDBA POSTUPKA JEDNOSTAVNE NABAVE PROCIJENJENE VRIJEDNOSTI MANJE OD 20.000,00 KUNA**

**Članak 2.**

Nabavu radova, roba i usluga procijenjene vrijednosti manje od 20.000,00 kuna, Osnovna škola Ivana Gorana Kovačića (dalje u tekstu:Naručitelj) provodi izdavanjem narudžbenice jednom gospodarskom subjektu i/ili sklapanjem ugovora o poslovnoj suradnji za kalendarsku godinu.

Narudžbenicu potpisuje ravnatelj Škole ili osoba koju je ovlastio ravnatelj Škole, a ugovor potpisuje ravnatelj Škole.

U cilju dobivanja povoljnije cijene za pojedine radove, robu ili usluge Naručitelj može provesti postupak jednostavne nabave za robu, uslugu ili radove iz ovog članka prema odredbama članaka 3.-13. ovog Pravilnika.

1. **PROVEDBA POSTUPKA JEDNOSTAVNE NABAVE PROCIJENJEN VRIJEDNOSTI JEDNAKE ILI VEĆE OD 20.000,00 KUNA**

**Članak 3.**

Nabavu radova, roba i usluga procijenjene vrijednosti jednake ili veće od 20.000,00 kuna, Naručitelj provodi Pozivom za dostavu ponuda (Obrazac 1) od najmanje 3 (tri) gospodarska subjekta. Iznimno, ovisno o prirodi predmeta nabave i razini tržišnog natjecanja, poziv za dostavu ponuda može se uputiti samo 1 (jednom) gospodarskom subjektu.

Poziv za dostavu ponuda upućuje se na način koji omogućuje dokazivanje da je isti zaprimljen od strane gospodarskog subjekta (dostavnica, izvješće o uspješnom slanju faksom, potvrda e-mailom i sl.)

**Članak 4.**

Rok za dostavu ponuda na može biti kraći os 5 dana kod procijenjene vrijednosti jednake ili veće od 20.000,00 kuna, odnosno 8 dana kod procijenjene vrijednosti jednake ili veće od 70.000,00 kuna, od dana upućivanja poziva za dostavu ponuda.

Naručitelj zadržava pravo uputiti 1 (jedan) poziv na dostavu ponude kada je to nužno potrebno zbog razloga iznimne žurnosti izazvane događajima koje Naručitelj nije mogao predvidjeti.

**Članak 5.**

Pored podataka navedenih u Pozivu na dostavu ponude, od gospodarskih subjekata može se tražiti dostava i druge dokumentacije (fotografije, prospekti, izjave, potvrde, dozvole i sl.) ovisno o predmetu nabave.

**Članak 6.**

Gospodarski subjekti podnose svoje ponude na način i u rokovima kako je propisao Naručitelj za svaki pojedini postupak nabave, u skladu sa ovim Pravilnikom i to na obrascu Ponudbenog lista (Obrazac 2), dostavljenom od strane Naručitelja. Naručitelj može prilagođavati navedeni obrazac pojedinom postupku nabave.

1. **OTVARANJE, PREGLED I ANALIZA PONUDA**

**Članak 7.**

Povjerenstvo koje je imenovao ravnatelj Škole provodi otvaranje, pregled, i analizu zaprimljenih ponuda na temelju zahtjeva i uvjeta iz Poziva na dostavu Ponude te izrađuje i ovjerava Zapisnik o otvaranu, pregledu i analizi ponude (Obrazac 3). Naručitelj može prilagođavati navedeni obrazac pojedinom postupku nabave.

**Članak 8.**

Ako u roku za dostavu ponuda Naručitelj ne zaprimi niti jednu ponudu ili ako su sve dostavljene ponude nepravilne, neprihvatljive ili neprikladne, Naručitelj može uputiti Poziv na dostavu ponude jednom gospodarskom subjektu te odabrati njegovu ponudu pod uvjetom da se izvorni uvjeti bitno ne mijenjaju, ili poništiti postupak nabave.

**Članak 9.**

Nepravilna ponuda je ponuda koja nije izrađena u skladu s uvjetima iz Poziva na dostavu ponude, sadrži odredbe koje Naručitelj smatra štetnima ili za koje Naručitelj smatra da je posljedica nedopuštenog sporazuma gospodarskih subjekata.

Neprihvatljiva je ponuda koja zbog formalnih ili drugih objektivnih razloga ne može biti odabrana.

Neprikladna ponuda je ponuda koja u cijelosti ne odgovara potrebama Naručitelja određenim u Pozivu na dostavu ponude, odnosno ponuda kojom se nude roba, radovi ili usluge koje očito ne zadovoljavaju potrebe Naručitelja u odnosu na traženi predmet nabave.

**Članak 10.**

Na temelju Zapisnika o otvaranju, pregledu i ocjeni ponuda izrađuje se Odluka o odabiru, odnosno poništenje nabave (Obrazac 4 i 5), koju potpisuje ravnatelj Škole kao odgovorna osoba naručitelja. Naručitelj može prilagođavati navedeni obrazac pojedinom postupku nabave.

**Članak 11.**

Naručitelj može u bilo koje vrijeme, a prije sklapanja ugovora, donjeti Odluku o poništenju postupka nabave.

**Članak 12.**

Naručitelj može sa gospodarskim subjektom koji izvršava osnovni Ugovor sklopiti Dodatak ugovoru ili izdati Narudžbenicu:

* za dodatne isporuke roba od ponuditelja sa kojim je zaključen osnovni ugovor, ako bi promjena istog obvezala Naručitelja da nabavi robu koja ima drugačije tehničke značajke što bi rezultiralo nesukladnošću ili tehničkim poteškočama u radu i održavanju,
* za dodatne radove koji nisu bili uključeni u početni projekt niti u osnovni ugovor,
* za nove radove koji se sastoje u ponavljanju sličnih radova koji se dodjeljuju gospodarskom subjektu,
* za dodatne usluge koje nisu bile uključene u početni projekt niti u osnovni ugovor,
* za nove usluge koje se sastoje u ponavljanju sličnih usluga koje se dodjeljuju gospodarskom subjektu.

Vrijednost robe, radova ili usluga iz sklopljenog Dodatka ugovoru/narudžbenice, zajedno sa osnovnim ugovorom ne smije prijeći vrijednost pragova iz Članka 1. ovog Pravilnika.

1. **KRITERIJ ZA ODABIR PONUDE U POSTUPKU JEDNOSTAVNE NABAVE**

**Članak 13.**

Kriterij za odabir ponude u postupcima jednostavne nabave mogu biti najniža cijena ili ekonomski najpovoljnija cijena.

Ako se kao kriterij koristi ekonomski najpovoljnija ponuda, osim kriterija cijene mogu se koristiti i drugi kriteriji povezani s predmetom nabave kao što su: kvaliteta, tehničke prednosti, estetika i funkcionalne osobine, ekološke osobine, operativni troškovi, ekonomičnost, rok isporuke ili rok izvršenja, jamstveni rok i drugo.

**Članak 14.**

Ovaj pravilnik stupa na danom donošenja, a objavljuje se na oglasnoj ploči i web stranici škole.

KLASA:114-01/17-1/1

URBROJ:251-151-17-1

U Zagrebu, 24.4.2017.

Ravnatelj: Predsjednik Školskog odbora

Darko Kovačević, prof. Mila Alivojvodić

Prilozi:

1. Obrazac 1:Poziv na dostavu ponude
2. Obrazac 2: Ponudbeni listopad
3. Obrazac 3: Zapisnik o otvaranju, pregledu i ocjeni ponuda
4. Obrazac 4: Odluka o odabiru
5. Obrazac 5: Odluka o poništenju nabave

  **OBRAZAC 1**

Naručitelj:

Osnovna škola Ivana Gorana Kovačića,

Mesićeva 35, Zagreb

OIB:78539372462

KLASA:

URBROJ:

Zagreb,

 Gospodarski subjekt

(naziv, adresa)

**POZIV NA DOSTAVU PONUDE**

Poštovani,

Naručitelj: Osnovna škola Ivana Gorana Kovačića, pokrenula je nabavu \_\_\_\_\_\_\_\_\_\_\_\_\_\_\_\_\_\_

(predmet nabave), te Vam upućujemo ovaj Poziv na dostavu ponude. Sukladno članku 12., stavku 1. Zakona o javnoj nabavi (NN br. 120/16) za nabavu roba i usluga procijenjene vrijednosti do 200.000,00 kn (bez PDV-a), odnosno za nabavu radova procijenjene vrijednosti do 500.000,00 kn (bez PDV-a) Naručitelj nije obvezan primjenjivati Zakon o javnoj nabavi.

1. **OPIS PREDMETA NABAVE**

Opis predmeta nabave: \_\_\_\_\_\_\_\_\_\_\_\_\_\_\_\_\_\_\_\_ Procijenjena vrijednost nabave (bez PDV-a)

1. **UVJETI NABAVE**

Vaša ponuda treba ispunjavati slijedeće uvjete:

**Način izvršenja**: Narudžbenica/Ugovor

**Rok izvršenja**: \_\_\_ dana od zaprimanja Narudžbenice/stupanja Ugovora na snagu

**Rok trajanja ugovora**: \_\_\_ dana/mjeseci

**Rok valjanosti ponude**: \_\_\_dana od dana otvaranja ponude

**Mjesto izvršenja**:\_\_\_\_\_\_\_\_\_\_

**Rok, način i uvjeti plaćanja**:\_\_\_\_ dana od primitka valjanog računa, račun se ispostavlja na gora naznačenu adresu Naručitelja, s oznakom na računu: „Račun za predmet nabave“.

**Cijena ponude:** u cijenu ponude bez PDV-a uračunavaju se svi troškovi i popusti ponuditelja, cijenu ponude potrebno je iskazati na način da se redom iskaže: cijena bez PDV-a, iznos PDV- a, cijena ponuse sa PDV-om.

**Kriterij za odabir ponude:** najniža cijena (uz obvezu ispunjenja navedenih uvjeta)

**Dokazi o sposobnosti**: ovisno o potrebi Naručitelja.

**Ostalo:** Ovisno o vrijednosti i složenosti predmeta nabave, prema odluci Naručitelja, (npr. Jamstvo za uredno ispunjenje ugovora, jamstvo za otklanjanje nedostataka u jamstvenom roku, odredbe o ugovorenoj kazni, odredbe o podizvođačima i sl.)

1. **SASTAVNI DIJELOVI PONUDE**

Ponuda treba sadržavati:

**Ponudbeni list** (ispunjen i potpisan od strane ponuditelja)

**Troškovnik** (ispunjen i potpisan od strane ponuditelja, ako je traćen)

**Dokazi** (određeni dokumenti, ako su traženi)

1. **NAČIN DOSTAVE PONUDE**

Ponuda se dostavlja na priloženom Ponudbenom listu i Troškovniku (ako je tražen, koje je potrebno potpisati od strane ponuditelja.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponude. Molimo Vas da Vašu ponudu dostavite:

**Rok za dostavu ponude**: do\_\_:\_\_ sati dana \_\_.\_\_.\_\_\_\_. Godine

**Način dostave ponude**: osobno, poštom s naznakom na omotnici „Za predmet nabave \_\_\_“, telefaksom ili elektroničkom poštom s naznakom „Za predmet nabave\_\_\_“ (prema odabiru Naručitelja

**Mjesto dostave ponude**: naznačena adresa Naručitelja

1. **OSTALO**

 **OBRAZAC 2**

**PONUDBENI LIST**

|  |
| --- |
| Predmet nabave: |
| Naručitelj:Osnovna škola Ivana Gorana Kovačića, Mesićeva 35, Zagreb |
| Naziv ponuditelja: |
| Adresa: |
| OIB: |
| Broj računa (IBAN): |
| Naziv banke: |
| Ponuditelj je u sustavu PDV-a: zaokružiti DA- NE |
| Adresa za dostavu pošte: |
| e-pošta: |
| Kontakt osoba: |
| Telefon: |
| Fax: |
| PONUDA: |
| Broj ponude: |
| Datum ponude: |
| Rok valjanosti ponude: |
| Cijena ponude bez PDV-a: |
| PDV: |
| Cijena ponude sa PDV-om: |

Ovjerava ovlaštena osoba ponuditelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, potpis)

**OBRAZAC 3**

OSNOVNA ŠKOLA IVANA GORANA KOVAČIĆA

10000 ZAGREB, Mesićeva 35

KLASA:

URBROJ:

Zagreb,

**ZAPISNIK O OTVARANJU, PREGLEDU I OCJENI PONUDE**

Naručitelj: Osnovna škola Ivana Gorana Kovačića, 10000 Zagreb, Mesićeva 35 OIB:78539372462

Predmet nabave:\_\_\_\_\_\_\_\_\_\_\_\_\_

Zakonska osnova: članak 12., stavak 1. i čl.15. Zakona o javnoj nabavi (NN120/16)

Procijenjena vrijednost nabave: \_\_\_\_\_\_\_\_\_\_\_\_\_\_\_\_\_kn bez PDV-a

Poziv na dostavu ponuda od \_\_\_ otpremljen na adrese gospodarskih subjekata kako slijedi:

A)

B)

C)

Ponude su otvorili ovlašteni predstavnici naručitelja, odnosno Povjerenstvo za provedbu postupka jednostavne nabave dana \_\_\_ u \_\_\_ sati.

|  |  |  |  |
| --- | --- | --- | --- |
|  | Naziv ponuditelja, adresa | Naziv ponuditelja,adresa | Naziv ponuditelja, adresa |
| Broj i datum ponude |  |  |  |
| Cijena ponude (bez PDV-a) |  |  |  |
| Ocjena ponude (zadovoljava/ne zadovoljava) |  |  |  |

Kriterij za odabir ponude: najniža cijena (uz obveu ispunjavanja ostalih uvjeta i zahtjeva iz Poziva na dostavu ponude) ili ekonomski najpovoljnija ponuda)

Ostale napomene: \_\_\_(npr. Ponuda ponuditelja\_\_\_\_\_ je zakašnjela i vraćena je neotvorena).

Prijedlog odabira: Ponuditelj \_\_\_\_\_\_\_\_ (naziv, adresa) dostavio je najpovoljniju ponudu, koja ispunjava uvjete i zahtjeve iz Poziva na dostavu ponude od\_\_\_\_, stoga se predlaže odabir iste.

Povjerenstvo za provedbu postupka jednostavne nabave:

1.\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_

3.\_\_\_\_\_\_\_\_\_\_\_\_\_\_\_\_\_

**Obrazac 4**

OSNOVNA ŠKOLA IVANA GORANA KOVAČIĆA

10000 ZAGREB, MESIĆEVA 35

KLASA:

URBROJ:

Zagreb,

Na temelju Zapisnika o otvaranju, pregledu i ocjeni ponuda Povjerenstva za provedbu postupka jednostavne nabave (KLASA:\_\_\_\_\_\_\_\_, URBROJ:\_\_\_\_\_\_\_\_\_\_\_), a u vezi potrebe nabave \_\_\_\_\_\_\_\_\_\_ Ravnatelj škole dana \_\_\_\_\_\_\_\_\_\_\_ godine donosi

**ODLUKU**

kojom se odabire Ponuda br.\_\_\_ od \_\_\_ godine, Ponuditelja \_\_\_\_\_\_\_\_\_\_\_\_\_\_\_, adresa, OIB:\_\_\_\_\_\_\_\_\_\_\_\_\_\_.

**Obrazloženje:**

Sukladno članku 12. stavak 1. Zakona o javnoj nabavi („Narodne novine“ broj 120/16) za nabavu robe i usluga procijenjene vrijednosti do 200.000,00 kn (bez PDV-a), odnosno za nabavu radova procijenjene vrijednosti do 500.000,00 kn (bez PDV-a) Naručitelj nije obvezan primjenjivati Zakon o javnoj nabavi.

Podaci o predmetnoj nabavi:

1. Predmet nabave:\_\_\_\_\_\_\_\_
2. Cijena odabrane ponude (bez PDV-a): \_\_\_\_\_\_\_
3. Cijena odabrane ponude (sa PDV-om): \_\_\_\_\_\_\_\_\_
4. Način izvršenja: Ugovor/Narudžbenica

Ova Odluka stupa na snagu danom donošenja.

Ravnatelj:

Darko Kovačević

**Obrazac 5**

OSNOVNA ŠKOLA IVANA GORANA KOVAČIĆA

10000 ZAGREB, MESIĆEVA 35

KLASA:

URBROJ:

Zagreb,

Na temelju Zapisnika o otvaranju, pregledu i ocjeni ponuda Povjerenstva za provedbu postupka jednostavne nabave (KLASA:\_\_\_\_\_\_\_\_, URBROJ:\_\_\_\_\_\_\_\_\_\_\_), a u vezi potrebe nabave \_\_\_\_\_\_\_\_\_\_ Ravnatelj škole dana \_\_\_\_\_\_\_\_\_\_\_ godine donosi

**ODLUKU**

kojom se ponišrtava nabava \_\_\_\_\_\_\_\_\_\_\_\_\_\_\_\_\_(predmet nabave).

**Obrazloženje:**

Sukladno članku 12. stavak 1. Zakona o javnoj nabavi („Narodne novine“ broj 120/16) za nabavu robe i usluga procijenjene vrijednosti do 200.000,00 kn (bez PDV-a), odnosno za nabavu radova procijenjene vrijednosti do 500.000,00 kn (bez PDV-a) Naručitelj nije obvezan primjenjivati Zakon o javnoj nabavi.

Podaci o predmetnoj nabavi:

1. Predmet nabave:\_\_\_\_\_\_\_\_\_\_\_
2. Razlog poništenja: \_\_\_\_\_\_\_\_\_\_\_\_\_\_\_

Ova Odluka stupa na snagu danom donošenja.

Ravnatelj:

Darko Kovačević